Държавен вестник, бр. 26, 2012 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  26 
НАРОДНО СЪБРАНИЕ
УКАЗ № 128
На основание чл. 98, т. 4 от Конституцията 
на Република България
П О С ТА Н О В Я В А М :
Да се обнародва в „Държавен вестник“ 
Законът за хазарта, приет от ХLI Народно 
събрание на 15 март 2012 г.
Издаден в София на 28 март 2012 г. 
Президент на републиката: 
Росен Плевнелиев
Подпечатан с държавния печат.
Министър на правосъдието:
Диана Ковачева
ЗАКОН
за хазарта
Г л а в а  п ъ р в а
ОБЩИ ПОЛОЖЕНИЯ
Предмет
Чл. 1. Този закон урежда условията и реда за: 
1. организиране на хазартни игри; 
2. организиране на дейностите по производ­
ство, разпространение и сервиз и по внос, раз­
пространение и сервиз на игрално оборудване;
3. издаване, продължаване, отнемане и пре­
кратяване на лицензи за дейностите по т. 1 и 2;
4. контрол върху дейностите по т. 1 и 2.
Определение и участници
Чл. 2. (1) Хазарт е всяка игра на случай­
ността, в която има залог и може да се получи 
печалба или да се загуби залогът.
(2) Участник в хазартна игра е лице, което е 
направило залог, за да вземе участие в играта.
(3) В хазартните игри могат да участват 
само пълнолетни дееспособни физически лица, 
за които няма ограничения в този или в други 
закони. Недееспособните могат да получават 
билети или талони за участие в традиционна 
лотария, тото игри и томболи само по дарение.
Лиценз
Чл. 3. (1) Всяка хазартна игра и дейност по 
този закон на територията на Република Бъл­
гария може да се организира само с лиценз, 
издаден от Държавната комисия по хазарта.
(2) Само предвидените в този закон хазартни 
игри подлежат на разрешаване и организиране.
(3) Лицензът дава право за организиране 
само на изрично посочената в него игра или 
дейност и не може да се прехвърля.
(4) Хазартните игри се провеждат със залози 
и печалби само в български левове и в евро. В 
игралните казина се допускат хазартни игри със 
залози и печалби, определени и в друга валута, 
след предварително разрешение на Държавната 
комисия по хазарта.
Организатори на хазартни игри и дейности
Чл. 4. (1) Хазартните игри и дейностите по 
този закон могат да се организират от:
1. търговски дружества, регистрирани в Репу­
блика България или в друга държава – членка 
на Европейския съюз, в друга държава – страна 
по Споразумението за Европейското иконо­
мическо пространство, или в Конфедерация 
Швейцария, отговарящи на изискванията на 
този закон;
2. еднолични търговци – само хазартни игри 
с игрални автомати и дейностите по произ­
водство, внос, разпространение и сервиз на 
игрално оборудване; 
3. държавата – само за подпомагане на спор­
та, културата, здравеопазването, образованието 
и социалното дело;
4. юридически лица с нестопанска цел, 
определени за осъществяване на обществе­
нополезна дейност, регистрирани по Закона 
за юридическите лица с нестопанска цел – в 
случаите, предвидени в този закон;
5. юридически лица с нестопанска цел, 
регистрирани в друга държава – членка на Ев­
ропейския съюз, в друга държава – страна по 
Споразумението за Европейското икономическо 
пространство, или в Конфедерация Швейца­
рия чрез клон, определен за осъществяване 
на общественополезна дейност – в случаите, 
предвидени в този закон, с изключение на 
политическите партии.
Министерство
на отбраната
 Споразумение 
между 
Министер­
ството на отбраната на Република 
България и Министерството на от­
браната на Република Албания относ­
но безвъзмездно предоставяне на пра­
во на ползване на софтуерен продукт 
„Национален кодификационен инстру-
мент „Булкод“ 
43
Централна избирателна
комисия
 Решение № 1733-НС от 26 март 2012 г. 
за обявяване за избран за народен пред­
ставител в Двадесет и трети много­
мандатен избирателен район – София, 
Ивайло Ангелов Московски от листа­
та на ПП „ГЕРБ“ на мястото на Ва-
лентин Алексиев Николов 
45
ОФИЦИАЛЕН РАЗДЕЛ